Banderia Prutenorum

**Banderia Prutenorum** () – Lenkijos istoriko Jano Dlugošo rankraštis, parašytas lotynų kalba XV a. antroje pusėje. Vienas svarbiausių Žalgirio mūšio šaltinių. Iliustravo dailininkas Stanislovas Durinkas (m. 1492 m.). Saugomas Jogailos universitete Krokuvoje.

## Istorija
1410 m. liepos 15 d. Žalgirio mūšyje jungtinė Lenkijos ir Lietuvos Didžiosios Kunigaikštystės kariuomenė iš kryžiuočių atėmė 51 karinio dalinio – vėliavos ženklą. Nors daugumą jų iškovojo Vytauto kariai, visos jos Jogailos įsakymu suvežtos į Krokuvą ir 1411 m. iškabintos Vavelio katedroje. Po mūšio prie Nakelio 1431 m. ten sudėtos ir penkios Livonijos ordino pulkų vėliavos.

1447 m., kai buvo karūnuojamas Kazimieras Jogailaitis, į iškilmes atvyko ir Vokiečių ordino oficiali delegacija. Ta proga Janas Dlugošas, padedant kryžiuočių pasiuntiniams, sudarė vėliavų aprašus, o karaliaus dailininkas Stanislovas Durinkas padarė spalvotus vėliavų piešinius. Tai buvo pirmoji Lenkijoje atlikta istorinė dokumentacija, atlikta stengiantis išsaugoti originalų kopijas ateities kartoms.

## Rankraštis
Rankraštis apima 48 pergamento lapus, kurių dydis 18,6 x 29,3 cm. Rankraštyje pateikti 56 Vokiečių ordino vėliavų, kurias Lenkijos kariuomenė atėmė iš kryžiuočių Žalgirio, Koronovo ir Nakelio mūšiuose 1410–1430 m., atvaizdai ir aprašymai. Rankraštis nuo 1584 m. daug kartų perspausdintas, susilaukė daugelio tyrimų. Originalas su vėliavų piešiniais saugomas Jogailos universiteto bibliotekoje.

## Vėliavų likimas
Kryžiuočių vėliavos Vavelyje kabėjo iki 1797 m., kai po Trečiojo Abiejų Tautų Respublikos padalijimo austrai jas išvežė į Vieną ir ten jos dingo. Po Pirmojo pasaulinio karo pagal S. Durinko piešinius atliktos vėliavų kopijos. Antrojo pasaulinio karo metu Krokuvą užėmę vokiečiai jas iškilmingai perkėlė į mūšio vietoje pastatytą Hindenburgo mauzoliejų.

Pagal Bychovco kroniką, pusę Žalgirio mūšyje laimėtų vėliavų Lietuvos didysis kunigaikštis Vytautas atvežė į Vilnių ir iškabino katedroje, kur Mykolo Lietuvio liudijimu jos kartu su kitomis trofėjinėmis vėliavomis (iš viso 300) sudegė per 1529 m. gaisrą.


File:Grunwald Wielki Mistrz1.svg|Didžioji magistro Ulriko Jungingeno vėliava
File:Grunwald Wielki Mistrz2.svg|Mažoji magistro vėliava
File:Flag of the Teutonic Order.svg|didžiojo maršalo Friydricho Valenrodo vėliava
File:Banner Konrad des Weißen von Oels.png|Olesnicos kunigaikščio Konrado Baltojo (Albus) vėliava
File:Grunwald święty Jerzy.svg|Šventojo Jurgio vėliava
File:Grunwald Chełmno miasto.svg|Kulmo miesto vėliava
File:Grunwald skarbnik.svg|Tomo Moerheimo, ordino vėliavininko, vėliava
File:Grunwald Pomezania.svg|Pomezanijos vyskupo vėliava
File:Grunwald Grudziądz.svg|Grudziądzo miesto ir komtūrijos vėliava
File:Grunwald Bałga.svg|Balgos komtūrijos ir miesto vėliava
File:Grunwald Kowalewo.svg|Kovalevo komturijos ir miesto vėliava, kurią laikė komtūras Nikloš Vilč
File:Grunwald Królewiec miasto.svg|Karaliaučiaus miesto vėliava
File:Grunwald Starogard.svg|Althauzo komtūrato vėliava
File:Grunwald Sambia biskupstwo.svg|Sembos vyskupo ir vyskupystės vėliava
File:Grunwald Tuchola.svg|Tuchlos miesto ir komtūrijos vėliava
File:Grunwald Sztum.svg|Didžiojo komtūro Konrado Lichtenšteino vėliava
File:Grunwald Nieszawa.svg| Nešavos komtūrijos vėliava
File:Grunwald Westfalia.svg|Vestfaljos samdinių vėliava
File:Grunwald Rogoźno.svg|Rogoznos miesto ir vaito vėliava
File:Grunwald Elbląg komturia1.svg|Elbingo miesto ir komtūrijos vėliava
File:Grunwald Pokrzywno.svg|Engelsbergo komtūrijos ir miesto vėliava
File:Grunwald Brodnica.svg|Brodnicos komtūrijos ir miesto vėliava
File:Grunwald Chełmno biskupstwo.svg|Kulmo vyskupo ir vyskupystės vėliava
File:Grunwald Bratian i Nowe Miasto.svg|Braetano pilies ir Noimarkto miesto vaito vėliava
File:Grunwald Braniewo.svg|Brunsbergo miesto vėliava
File:Grunwald Niemcy.svg|Vokiečių kariuomenės vėliava
File:Grunwald Szwajcaria.svg|Šveicarų kariuomenės vėliava
File:Grunwald Elbląg komturia2.svg|Elbingo miesto ir komtūrijos antroji vėliava
File:Grunwald Żuławy.svg|Žulavos miesto ir vaito vėliava
File:Grunwald Elbląg miasto.svg|Elbingo miestiečių vėliava
File:Grunwald Człuchów.svg|Šlochau komtūrijos ir miesto vėliava
File:Grunwald Bartoszyce.svg|Bartų miesto vėliava
File:Grunwald Ostróda.svg|Osterodės komtūrijos ir miesto vėliava
File:Grunwald Szczytno.svg|Ortelsburgo komtūrijos ir miesto vėliava
File:Grunwald Sambia biskupstwo.svg|Ragainės miesto vėliava
File:Grunwald Królewiec stare miasto.svg|Karaliaučiaus miesto vėliava
File:Grunwald Inflanty.svg|Reino ir Vokietijos kariuomenės vėliava
File:Grunwald Tczew.svg|Diršau miesto ir vaito vėliava
File:Grunwald Olsztyn.svg|Alenšteino miesto vėliava
File:Grunwald Miśnia.svg|Meisse kariuomenės vėliava
File:Grunwald Brandenburg.svg|Brandenburgo miesto vėliava
File:Grunwald Słupsk i Szczecin.svg|Štetino kunigaikščio Kazimiero vėliava
File:Grunwald Chełmno Land.svg|Kulmo žemės kariuomenės vėliava
File:Grunwald Gdańsk miasto.svg|Dancigo miesto ir komtūrijos vėliava
File:Grunwald Gdańsk komturia.svg|Danzigo komtūrijos vėliava
File:Grunwald Warmia.svg|Varmijos vyskupystės vėliava
File:Grunwald Plauen.svg|Didžiojo magistro Henriko Plaueno vėliava
File:Grunwald Toruń.svg|Torūnės miesto vėliava
File:Grunwald Gdańsk komturia.svg|DAncigo senojo komtūrato ir miesto vėliava
File:Grunwald Gniew.svg|Meve pilies, komtūrijos ir miesto vėliava
File:Grunwald Święta Siekierka.svg|Heiligenbeilo miesto vėliava
File:Grunwald Brunszwik.svg|Brunsviko miesto vėliava
File:Dąbki Mistrz inflancki awers.svg|Livonijos magistro vėliava
File:Dąbki Mistrz inflancki rewers.svg|Livonijos magistro vėliava
File:Dąbki Ascheraden.svg| Livonijos magistro vėliava
File:Dąbki Fellin.svg|Livonijos magistro vėliava
File:Dąbki Fellin.svg|Livonijos magistro vėliava


## Literatūra
* Svenas Ekdalis. Jono Dlugošo „Prusų vėliavos“ – Žalgirio mūšio šaltinis. Vilnius, 1992 m.
* Sven Ekdahl. Die „Banderia Prutenorum“ des Jan Dlugosz: eine Quelle zur Schlacht bei Tannenberg 1410, Vandenhoeck & Ruprecht: Göttingen, 1976 m. ISBN 978-3-525-82382-8

## Šaltiniai

## Nuorodos

* Rankraščio nuotraukos
* Banderia Prutenorum faksimilė, 1-11 puslapiai 
* Banderia Prutenorum faksimilė, 10-20 puslapiai 
* Banderia Prutenorum faksimilė, 20-30 puslapiai 
* Banderia Prutenorum faksimilė, 30-40 puslapiai 
* Banderia Prutenorum faksimilė, 40-48 puslapiai